حضرتك قبل كده كنت اتكلمت عن القراءة ,سؤالي متعلق بكيفية تثبيت اكبر قدر من المعلومات من اللي بقرأه ؟
دايمًا بأقول لو طلعت بـ50% من الكتاب بيكون كويس جدًا ، أنت الحاجة المهمة قوي هتلاقيك ماسك فيها.  ولازم تعرف أن مش معنى أنك مش عارف "تسمّع" الكتاب ، أو تقول كل المعلومات ورا بعض أنك مش فاكره. لأ غلط.  المعلومات بتكون دخلت واتحطت في الكاتاجوري بتاعها ، لما يتفتح الموضوع قدامك هتلاقيك بتستدعي المعلومات دي ، أي نعم ممكن تنسى شوية تفاصيل ، بس الهيكل الأساسي للمعلومة بيكون موجود ما تخافش. بالتالي : وأنت بتقرأ ما تنشغلش بأنك تثبت ووتحفظ وترتب إلخ.  اقرأ وأنت في حالة ذهنية متحررة وما تتحكمش في إنسيابية القراءة والمعلومات لأنك هتقعد كتير قوي واقف في مكانك لو بتعمل كده. وفي الآخر الكتاب اللي تخلصه وتحسه مهم جدًا ، لخص كل فصل في عدة نقاط وهو لسه طازة كده وبإذن الله مش هتنساه.